L'ora del Dragone xe una storia de Conan el barbaro scrita da Robert Ervin Howard. In stà storia Conan el gà cuarantasinque ani, e el comanda come Re su Aquilonia, al'inisio ghe xe tuta una crusca de cospiratori che i se parecia un piano par far fora Conan in favore de Valerio, erede del predecesore al trono Numedide che lè stà copà da Conan. Par ché suceda sta roba, i prova a risussitare un vecio negromante, Xaltotun, chel vien dal regno pre-hyborian de Acheron. Col sò juto l'esercito aquilonian xe sconfito dal regno rivale de Nemedia e occupà. Conan xe catturà e scaraventà soto le prison de Belvero in Nemedia. Là soto riva Zenobia, una schiava del serrajo reale che rischia la sò vita par liberarlo. Conan poi el vien iutà da na strega che ghe dise che trovar el core del sò regno, pì tardi Conan capisse che el core xe el core de Ahriman, queo che gà fato risussitare Xaltotun. Dopo aver girovagà par tanti paesi riese infin a catarlo e usarlo contro el stregon, copando tuti i cospiratori trane Tarasco che iera devegnùo Re de Nemedia, e dopo Conan lo fa devegner un buratin nele sò man.